user
Astaamaha qofka hanka sare leh 
Astaanta 6aad.

Sheekh khaalid alazhari.


assistant
Sheekh khaalid alazhari. 

Sheekha la yiraahdo  khaalid alazhari  wuxuu ka shaqayn jirey masjidka wayn ee ( Masjidu alazhar ), shaqadiisu waxay ahayd inuu layrarka masjidka daaro oo shido, isagoo maalin sida naaftadii uu ku shidi jirey faynuuska masjidka ayuu wuxuu ku turanturooday nin jiifa masjidka dhexdiisa markaas ayaa waxaa ku daatay ninkii naaftadii, ninkii ayaa intuu xanaaqay wuxuu ku yiri sheekhii isagoo ku jees jeesaaya '' Yaa sheekhal-azhar '', ninku hadalkaas jees jees ayuu u yiri laakiin sheekh khaalid wuu ku farxay magacaas uu ugu yeeray ninku wuxuuna naftiisa ku yiri '' way xaqiiqoobi doontaa in aan noqdo sheekhul-azhar '' dhawr sano kadib khaalid wuxuu noqday Sheekhul-azhar. 
Colonel Harland Sanders. 

Colonel Harland Sanders waa ninka iska leh sawirka caanka ah ee ku dhegan baakadda ay cunta ku iibiso makhaayada layiraahdo kintaakii (Kentucky), qof kasta oo makhaayadaas cunta ka iibsaday wuu arkay sawirka ninkan, laakiin waxaa si waydiin leh muxuu yahay Colonel Harland Sanders ? sidee ku soo caanbaxay ? muxuu caan ku yahay ?. 

Walaalkayga qiimaha badanoow ii ogolaw in aan sheekada ninkaan kuu bilaabo  Colonel Harland Sanders wuxuu ku dhashay magaalada la yiraahdo Henrivel ee ka mid ah gobolka Indiana ee wadanka maraykanka, wuxuu  soo maray nolol rafaad badan markuu yaraa, markuu 10 sano jirey wuxuu ka shaqayn jirey meel beer ah wuxuuna mushahar u qaadan jirey labada doolar 2$, kadib shaqadaas wuu ka tagay oo wuxuu ka shaqeeyay inuu tikityada u jaro basaska waa wayn, kadib wuxuu ku biiray ciidanka maraykanka, muda yar kadib waa ka tagay oo wuxuu shaqo ka bilaabay gadiidka tareenada ee oo ukala goosha gobolada maraykanka, siduu marba shaqo u tijaabinaayay markuu gaaray 40 sano ayaa wuxuu bilaabay inuu makhaayad yar ka samaysto boosteejo ka mid ah boosteejooyinka uu maro tareenku  ee gobolka Kentucky , makhaayadaas wuxuu ku bilaabay inuu ku iibiyo digaag uu usameeyay hab isaga u gaar ah, hab kaaas wuxuu u bixiyay  (Secret chicken mixture), ninkii markaas gudoomiyaha ka ahaa gobolka Kentucky ayaa wuxuu u bixiyay (Colonel) halkaas ayuuna korneelnimada ku qaatay ee maahan inuu darajo ciidan oo uu gaaray ay tahay Harland Sanders, muda dheer markuu ku shaqaysanaayay makhaayadiisa ayaa waxaa loo soo ban dhigay in laga iibsado makhaayadiisa waxaana loo gaaray lacag gaaraysa 164 kun oo doolar, taariikhduna markaas waxay ahayd 1953 laakiin  
Harland Sanders uu diiday inuu makhaayadiisa iska iibiyo, laakiin dhawr sano kadib nasiib daro waxaa labadalay wadadii uu tareenku mari jirey taasna waxay keentay in Harland Sanders wuu waayo  macaamiishii cuntada ka gadan jirtey taasoo keentay in makhaayadii is xirto, wuxuu ku iibiyay makhaayadii lacag gaaraysa 75 kun oo doolar, lacagtan iska daa inay ku filaanto ee xattaa daynta lagu leeyahay kama gudi karto, Harland Sanders khasaarahaas  soo gaaray kadib wuxu  go'aan saday inuu hawl gab galo, bishii ugu horeysay ee hawl gabka uu galay lacagtii loo soo diray waxay noqotay 105 $, da'diisu markaas waxay maraysaa 63 sano, wuxuu yaqiinsaday in lacagtaan hawl gabka lagu siinaayo aysan isaga iyo xaaskiisaba ku filnayn waxna u qaban karin, Harland Sanders isma dhiibin bal dadaalkiisii ayuu sii waday wuxuu bilaabay inuu dadka makhaayadaha leh ku qanciyo inay maalgashadaan habkaan uu digaaga u samaynaayo, wuxuu bilaabay inuu gobolada wadanka maraykanka ku wareego makhaayadaha ku yaal, intee makhaayadood ayaad  u malaynaysaan inuu tagay oo ka codsaday inay maal gashadaan dareeqan uu u samaynaayo digaaga ? 1008 makhaayadood markuu maraayo oo mid walba ay diiday bal qaarkood ku jees jeeseen ayaa  midii 1009  ka yeeshay iyagoo kula heshiiyay inay digaag kasta oo la iibsado oo habkaas u samaysay ay ka siiyaan lacag aad u yar . 

Taariikhdu markay maraysay 1964  Sanders waxaa u suurtagashay in digaagiisii ay iibiyaan 600 oo makhaayadood oo ku kala yaala Maraykanka iyo Canada, markii uu duqoobay oo da'diisii gaartay 77 sano Harland Sanders wuxuu ku talagalay inuu iibiyo calaamadiisii ganacsiga, wuxuu ka iibiyay laba nin oo lakala yiraahdo (Junior Brown , Jack  Massey ) wuxuuna ka siiyay hal malyan oo doolar ( 1, 000,000 $) iyo mushahar lasiinaayo inta uu nool yahay oo u dhigma afartan kun oo doolar (40,000 $) , taariikhdu markay ahayd 1971 waxay gaareen dadka ku shaqaysta magiciisa 3500.   Sanders wuxuu dhintay taariikhdu markay ahayd 1980, makhaayadihii KFC waxay ka mid noqdeen shirkada layiraahdo  ( Pepsi- cola) waxayna kula wareegtay lacag gaaraysa 840 malyan oo doolar iyadaana magaca KFC u bixisay . 
Taariikhdu markay ahayd 1987 ayaa KFC kowaad laga furay wadanka China, taariikhdu markay maraysay 2004 waxay gaartay tirada makhaayadaha KFC ee adduunka dhan ku yaal 11000 oo makhaayadood. 

Haddii aan is waydiino Colonel Harland Sanders haduu markuu 64 sano gaaray ku qancilahaa 105$ ee dawladu hawlgabka u siisay adduunka dhan maagiciisa maanta malaga aqoon lahaa ? haduusan han sare lahayn 1008 makhaayadood maku wareegilahaa  si ay u aqbalaan habkaan cusub ee uu digaaga u samaynaayo ? haduu is dhihilahaa 64 sano ayaad gaartay cimri kuuma harin ee gurigaaga geerida ku sug magiciisa malagu iibsan lahaa ( 1, 000,000 $) ?  haduu dheg u dhigilahaa ereyada niyad jabka ah ee dhegihiisa ku soo dhacaaya  maanta magiciisu saas caan maw noqon lahaa ?  haduusan ahayn nin han sare leh (Secret chicken mixture) adduunka dhan magarasiin lahaa oo ma noqon lahayd qaabkan cusub ee uu u samaynaayo digaaga  midka maanta adduunka loogu jecel yahay ilaa uu gaaray  qofkii maanta aad u iibiso digaagiisa inuu isku arko inaad wax wayn u iibisay oo aad ku casuntay ? .   
Waxaan filayaa inaynu aad iyo aad u dareemi karno ninkaan hanka ku jirey iyo inuu ku talagalay inuu magiciisu jiro tusaalena u noqdo qof kasta oo raba inuu caajis iyo wahsi meel iskaga xiro .